CELEX: 32020D0664
Language: da
Date: 2020-05-18 00:00:00
Title: Rådets afgørelse (FUSP) 2020/664 af 18. maj 2020 om ændring af afgørelse (FUSP) 2019/2110 om Den Europæiske Unions rådgivende FSFP-mission i Den Centralafrikanske Republik (EUAM RCA)

19.5.2020   
               
               
                  DA
               
               
                  Den Europæiske Unions Tidende
               
               
                  L 157/3
               
            
         RÅDETS AFGØRELSE (FUSP) 2020/664
         af 18. maj 2020
         om ændring af afgørelse (FUSP) 2019/2110 om Den Europæiske Unions rådgivende FSFP-mission i Den Centralafrikanske Republik (EUAM RCA)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 9. december 2019 oprettede Rådet ved afgørelse (FUSP) 2019/2110 (1) Den Europæiske Unions rådgivende FSFP-mission i Den Centralafrikanske Republik (EUAM RCA) med et mandat på to år efter iværksættelsen af EUAM RCA.
                  
               
                     (2)
                  
                  
                     Der blev fastsat et finansielt referencegrundlag for seks måneder efter vedtagelsen af afgørelse (FUSP) 2019/2110, dvs. indtil den 8. juni 2020, hvor de nødvendige forberedelser til, at EUAM RCA nåede sin indledende operative kapacitet, skulle gøres i forventning om, at der ved iværksættelsen af EUAM RCA ville blive fastsat et referencebeløb for den resterende del af mandatet.
                  
               
                     (3)
                  
                  
                     Under de nuværende omstændigheder i forbindelse med coronaviruspandemien kræver iværksættelsen af EUAM RCA yderligere forberedelser.
                  
               
                     (4)
                  
                  
                     Den 16. april 2020 besluttede Den Udenrigs- og Sikkerhedspolitiske Komité, at det oprindelige referencebeløbs gyldighedsperiode derfor bør forlænges med to måneder, dvs. indtil den 8. august 2020.
                  
               
                     (5)
                  
                  
                     Afgørelse (FUSP) 2019/2110 bør ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 13, stk. 1, i afgørelse (FUSP) 2019/2110 affattes således:
            
                        »1.
                     
                     
                        Det finansielle referencegrundlag, der er beregnet til dækning af udgifterne i forbindelse med EUAM RCA i perioden indtil den 8. august 2020, udgør 7 100 000 EUR. Det finansielle referencegrundlag for eventuelle efterfølgende perioder fastsættes af Rådet.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 18. maj 2020.
            
               
                  På Rådets vegne
               
               
                  Formand
               
               G. GRLIĆ RADMAN
            
         
         
            (1)  Rådets afgørelse (FUSP) 2019/2110 af 9. december 2019 om Den Europæiske Unions rådgivende FSFP-mission i Den Centralafrikanske Republik (EUAM RCA) (EUT L 318 af 10.12.2019, s. 141).